সিলেটের জিন্দাবাজার থেকে নাইওরপুল সড়কটি বন্ধ
সিলেটে দুটি কালভার্ট সংস্কারের জন্য নগরীর ব্যস্ততম জিন্দাবাজার-নাইওরপুল সড়কে যান চলাচল বন্ধ করে দেয়া হয়েছে। দুই দিন আগে ঘোষণা ছাড়াই এ সড়কের যান চলাচল বন্ধ করে দেয়ায় দুর্ভোগে পড়েছেন নগরবাসী। এ সড়ক বন্ধ থাকায় চাপ পড়েছে আশপাশের সড়কগুলোতে। বেড়ে গেছে যানজট। নগর কর্তৃপক্ষ বলছে, দ্রুত কালভার্টের সংস্কার কাজ চলছে। এজন্য মাসখানেক এ সড়কে যান চলাচল বন্ধ থাকবে। শনিবার রাত সাড়ে ১১টার দিকে বারুতখানা পয়েন্ট থেকে একশ’ গজ পশ্চিমে রাস্তার ওপরের বক্স কালভার্ট ভেঙে ফেলা হয়। মেয়র আরিফুল হক চৌধুরীর উপস্থিতিতে কালভার্ট ভাঙার কাজ শুরু হয়। পরের দিন সকালে নাইওরপুল পয়েন্ট থেকে শতাধিক গজ পশ্চিমে আরেকটি ছোট কালভার্ট ভাঙা হয়। এতে নগরীর ব্যস্ততম জিন্দাবাজার-নাইওরপুল সড়কে যান চলাচল বন্ধ হয়ে যায়। একই সড়কের জিন্দাবাজার-বারুতখানা অংশে এবং জেল রোড-নাইওরপুল অংশে দুটি কালভার্টের পুরোটা ভেঙে ফেলায় সাধারণ মানুষ ও ব্যবসায়ীদের মধ্যে ক্ষোভের সৃষ্টি হয়েছে। এ প্রসঙ্গে সিলেট সিটি কর্পোরেশনের প্রধান প্রকৌশলী নুর আজিজুর রহমান বলেন, জিন্দাবাজার-নাইওরপুল সড়ক প্রশস্ত করার জন্য কালভার্ট দু’টি ভাঙা হয়েছে। এ দু’টি কালভার্ট নির্মাণে ছয় মাস সময় নির্ধারিত থাকলেও ঠিকাদারকে এক মাসের মধ্যেই কাজ শেষ করার নির্দেশ দেয়া হয়েছে।

সিলেটে দুটি কালভার্ট সংস্কারের জন্য নগরীর ব্যস্ততম জিন্দাবাজার-নাইওরপুল সড়কে যান চলাচল বন্ধ করে দেয়া হয়েছে। দুই দিন আগে ঘোষণা ছাড়াই এ সড়কের যান চলাচল বন্ধ করে দেয়ায় দুর্ভোগে পড়েছেন নগরবাসী। এ সড়ক বন্ধ থাকায় চাপ পড়েছে আশপাশের সড়কগুলোতে। বেড়ে গেছে যানজট। নগর কর্তৃপক্ষ বলছে, দ্রুত কালভার্টের সংস্কার কাজ চলছে। এজন্য মাসখানেক এ সড়কে যান চলাচল বন্ধ থাকবে। শনিবার রাত সাড়ে ১১টার দিকে বারুতখানা পয়েন্ট থেকে একশ’ গজ পশ্চিমে রাস্তার ওপরের বক্স কালভার্ট ভেঙে ফেলা হয়। মেয়র আরিফুল হক চৌধুরীর উপস্থিতিতে কালভার্ট ভাঙার কাজ শুরু হয়। পরের দিন সকালে নাইওরপুল পয়েন্ট থেকে শতাধিক গজ পশ্চিমে আরেকটি ছোট কালভার্ট ভাঙা হয়। এতে নগরীর ব্যস্ততম জিন্দাবাজার-নাইওরপুল সড়কে যান চলাচল বন্ধ হয়ে যায়। একই সড়কের জিন্দাবাজার-বারুতখানা অংশে এবং জেল রোড-নাইওরপুল অংশে দুটি কালভার্টের পুরোটা ভেঙে ফেলায় সাধারণ মানুষ ও ব্যবসায়ীদের মধ্যে ক্ষোভের সৃষ্টি হয়েছে। এ প্রসঙ্গে সিলেট সিটি কর্পোরেশনের প্রধান প্রকৌশলী নুর আজিজুর রহমান বলেন, জিন্দাবাজার-নাইওরপুল সড়ক প্রশস্ত করার জন্য কালভার্ট দু’টি ভাঙা হয়েছে। এ দু’টি কালভার্ট নির্মাণে ছয় মাস সময় নির্ধারিত থাকলেও ঠিকাদারকে এক মাসের মধ্যেই কাজ শেষ করার নির্দেশ দেয়া হয়েছে।